С Постановление на Министерския съвет №137 от 05.07.2017г. бяха увеличени утвърдените разходи по „Политика в областта на хората с увреждания”, бюджетна програма „Интеграция на хората с увреждания“ с 15700000 лв. Тези средства ще се предоставят на общините чрез Агенцията за социално подпомагане (АСП) въз основа на подписано двустранно споразумение за предоставяне на социалните услуги „Личен асистент“, „Социален асистент“ и „Домашен помощник“ на потребителите, за обезпечаване на законосъобразното и ефективно администриране на финансов ресурс за целево осигуряване на социални услуги в домашна среда за хора с увреждания и лица над 65г. с ограничения или невъзможност за самообслужване, в съответствие с Националната стратегия за дългосрочна грижа, Националната стратегия за намаляване на бедността и насърчаване на социалното включване 2020.

Сред общините финансирани по Постановление на Министерския съвет №137 от 05.07.2017 г.попада и община Криводол с подписаното споразумение № ФС01-0227 от 19.10.2017г. на стойност до 59730 лв., за периода до 31.12.2017г. Потребителите по тази операция са лица с увреждания и лица над 65г. в невъзможност за самообслужване,  социални асистенти и домашни помощници, които са били в целевата група по успешно приключилия проект „Независим живот за гражданите на Криводол“.

Община Криводол ще създаде организация за ефективно изпълнение на Постановлението на общинско ниво, като осигури предоставяне на социални услуги в домашна среда на кандидатите, на които е извършена социална оценка по правилата на операция „Независим живот“, финансирана по Оперативна програма „Развитие на човешките ресурси“ 2014-2020г.

Услугата ще бъде предоставяна през периода от 23.10.2017г. до 31.12.2017г. на 63 потребители на социалните услуги, чрез общо 44 социални асистенти и домашни помощници.